רונית סטלקול אברם )עו"ד(, היא מורה רוחנית, מאמנת תודעה להתפתחות והגשמה, מנחת קבוצות בנושא עולם הנסתר, מטפלת ברגרסיה (שחזור גלגולים), מתקשרת, מלווה אנשים שחוו אובדן וסופרת.

היא עבדה מעל 28 שנים בהסתדרות העובדים בחיפה - מרבית שנותיה כגזברית וכמזכירת איגוד מקצועי. בשנת 2019 סיימה את לימודי המשפטים בהצטיינות יתירה ובשנת 2020 הוסמכה כעורכת דין, לאחר שנת התמחות בפרקליטות מחוז חיפה אזרחי.

רונית היא בוגרת של מכללת רידמן בתחום האימון ההוליסטי ובוגרת מכללת יוזמות, שבפיקוח אוניברסיטת בר-אילן, בתחום האימון האישי הקוגניטיבי. היא הוכשרה בעברה כמרפאה בשחזור גלגולים במכללה ללימודים רוחניים של ד"ר ירון זפרן, למדה רייקי ותטא הילינג, עסקה בתקשור והנחתה מעגלים בנושא מסע הנשמות.

רונית הוציאה לאור בשנת 2013 רומן בשם "משהו בי יודע", ובשנת 2022 ספר ילדים חינוכי בשם "סיפורי תומי תום". היא כותבת מאז ילדותה ובעשור האחרון לקהל של אלפים ברשת הפייסבוק טקסטים רבי השפעה מעולמות הרוח.

**רונית הקימה ומנהלת קליניקת אימון רוחנית בשם "לתפוס את הרוח"**,שמטרתה העיקרית היא לסייע לקהל הרחב לדייק את הבחירות שנועדו לו במסע שבחר לעשות כאן. זאת באמצעות הרחבת הפריזמה שדרכה הוא רואה את העולם והבהרת מה שחשוב באמת. לתפיסתה של רונית, בחירות אלו הן בעלות השפעה מכרעת על חייו פה ועל מידת האושר שיחווה, אך גם על הפרק הנשמתי שנכון לו מעבר להם, פרק שהוא החשוב ביותר עבורו ושהוא אינו מודע לו כרגע כלל.

סל השירותים הרחב שמציעה רונית פונה כמעט לכל הגילים. הוא מכוון לרומם, לשמח, ובעיקר להרחיב את הדעת על מנת למקסם את ההישגים שלנו כאן ובהמשך מסענו.

רונית נשואה לאביאל אברם, אמא לאופיר, דניאל ויובל וסבתא למיקה ואדם.